
INFORMARE
privind prelucrarea datelor cu caracter personal ale participanților la sesiunile de formare organizate în cadrul proiectului “Servicii de consultanță în vederea elaborării de studii/analize și proiecte de acte normative și acordarea de suport în vederea implementării jalonului 419 PNRR” cu privire la aplicarea și respectarea prevederilor Regulamentul (UE) 2016/679, precum și a legislației naționale în materie

Agenția Națională a Funcționarilor Publici (ANFP) implementează în calitate de beneficiar proiectul “Servicii de consultanță în vederea elaborării de studii/analize și proiecte de acte normative și acordarea de suport în vederea implementării jalonului 419 PNRR”.  Proiectul vizează implementarea măsurii privind operaționalizarea cadrelor de competență din administrația publică centrală, din Componenta C14 – Bună guvernanță, Reforma 3 - Management performant al resurselor umane în sectorul public și are drept jalon de îndeplinit până la data de 31 decembrie 2025: Jalonul 419 - Cadre de competență operaționale în administrația publică centrală. 
Obiectivul general al Planului național de redresare și reziliență este dezvoltarea României prin realizarea unor programe și proiecte esențiale, care să sprijine reziliența, nivelul de pregătire pentru situații de criză, capacitatea de adaptare și potențialul de creștere, prin reforme majore și investiții cheie cu fonduri din Mecanismul de Redresare și Reziliență. 
Obiectivul Reformei 3 - Management performant al resurselor umane în sectorul public din cadrul PNRR, care face parte din Componenta C14 – Bună guvernanță, îl reprezintă modernizarea managementului funcției publice, promovând un nou sistem de recrutare transparent și incluziv, utilizând un cadru de competență adecvat realităților sectorului public, în corelare directă cu nevoile instituționale și cu nevoile cetățenilor și ale mediului de afaceri pe care îi deservesc.
Obiectivul general al măsurii care face obiectul acestei achiziții se referă și la creșterea prestigiului funcției publice şi îmbunătățirea imaginii funcționarilor publici privind calitatea serviciilor publice oferite beneficiarilor prin promovarea carierei funcționarilor publici bazate pe meritocrație și asigurarea unui management unitar al resurselor umane implicate în furnizarea de servicii publice, prin gestiunea personalului contractual din administraţia publică.
În temeiul art. 12 și 13 din Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor - RGPD), 
Agenția Națională a Funcționarilor Publici, cu sediul în Bld. Mircea Vodă, nr. 44, Tronson III, sector 3, București, cod poștal 030669, tel. 0374.112.714, fax: 021.312.44.04, cod fiscal 12979825, în calitate de operator de date cu caracter personal, reprezentată legal de PREȘEDINTE prin domnul Vasile-Felix COZMA, pentru a asigura o prelucrare echitabilă și transparentă, vă aduce la cunoștință următoarele: 
I. Datele de contact ale responsabilului cu protecția datelor: 
Telefon: 0374 112 762; 
e-mail: dpo@anfp.gov.ro 
II. În vederea atingerii obiectivelor proiectului, prevăzute în cadrul implementării activității 4 Derularea instruirii aplicate în ceea ce privește procesul de recrutare, precum și derulării webinariilor și cursurilor cu prezență fizică organizate de ASCENDIS Consulting SRL, este necesară prelucrarea şi transmiterea datelor cu caracter personal, furnizate Agenției Naționale a Funcționarilor Publici prin intermediul ASCENDIS Consulting SRL, pentru a fi utilizate exclusiv în scopuri legate de implementarea și monitorizarea proiectului mai sus-menționat, în vederea asigurării îndeplinirii obiectivelor asumate prin Acordul de finanțare privind implementarea reformelor și/sau investițiilor finanțate prin Planul național de redresare și reziliență nr. 38921/05.04.2022, conform prevederilor Regulamentului (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (RGPD). 
Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului (UE) nr. 2016/679, precum și cu respectarea legislației naționale în materie, în scopul exclusiv al implementării și monitorizării proiectului, respectiv pentru îndeplinirea obiectivelor acestuia, precum și în scop statistic. 
Datele cu caracter personal, așa cum sunt definite în Regulamentul (UE) 2016/679, vor fi prelucrate în acord cu legislația menționată pe toată perioada de derulare a proiectului, inclusiv pe perioada de verificare și urmărire a obiectivelor contractuale, în scopul și temeiul legal pentru care aceste date au fost furnizate. 
Datele cu caracter personal destinate raportărilor către finanțator vor fi colectate, prelucrate și stocate/arhivate în conformitate cu prevederile Regulamentului (UE) nr. 2016/679, precum și cu respectarea legislației naționale în materie, în scopul exclusiv al implementării și monitorizării proiectului. 
În vederea respectării condițiilor de eligibilitate a cheltuielilor efectuate în cadrul proiectului, coroborat cu necesitatea justificării realizării activităților de organizare și derulare a webinariilor și cursurilor cu prezență, vă comunicăm faptul că se vor realiza fotografii exemplificative, ce vor fi colectate și înaintate împreună cu documentele aferente raportărilor transmise către finanțator.
Datele cu caracter personal ale grupului țintă al proiectului, inclusiv fotografii și imagini video, vor fi utilizate în activitatea de diseminare de informaţii relevante și promovarea webinariilor și a cursurilor cu prezență fizică organizate în cadrul proiectului, care vor avea loc online/ fizic, în perioada aprilie - iunie 2024, doar cu informarea prealabilă a persoanelor vizate asupra scopului prelucrării, precum și obținerea prealabilă a consimțământului acestora, în condițiile legii. 
III. Scopurile în care sunt prelucrate datele cu caracter personal precum și temeiul juridic al prelucrării:
Datele dumneavoastră cu caracter personal sunt prelucrate după cum urmează: 
· Înscrierea la sesiunile de instruire Participare la sesiunile de instruire
a.  Participant: nume, prenume, funcție, adresă email, nr. telefon/ fax, instituție angajatoare/direcție, compartiment, semnătura  - Art. 6 alin. (1) lit. c) din Regulamentul (UE) 2016/679 
· Decontarea cheltuielilor generate de desfășurarea webinariilor/ cursurilor cu prezență fizică prin întocmirea de documente justificative (listă de prezență, listă date de contact.)
a. Date/ informații ce vor fi utilizate exclusiv în scopuri legate de implementarea proiectului, inclusiv de către prestatorii de servicii în vederea realizării activităților specifice contractului de finanțare (raportare statistică/ indicatori, documente justificative activități/ plăți, activitatea de raportare către ANFP, etc.): nume, prenume, funcție deținută, instituție angajatoare, adresă instituție angajatoare, telefon mobil, telefon fix instituție, semnătură - Art. 6 alin. (1) lit. c) din Regulamentul (UE) 2016/679
b. Completarea raportărilor către ANFP, în calitate de autoritate contractantă- Datele cu caracter personal destinate raportărilor către finanțator, vor fi colectate, prelucrate și stocate/ arhivate în conformitate cu prevederile Regulamentului (UE) nr. 679/2016 și cu respectarea legislației naționale în materie, în scopul exclusiv al implementării și monitorizării proiectului - nume, prenume, funcție deținută, instituție angajatoare, adresă instituție angajatoare, telefon mobil, telefon fix instituție, semnătură - Art. 6 alin. (1) lit. c) din Regulamentul (UE) 2016/679

IV. Destinatarii sau categoriile de destinatari ai datelor cu caracter personal:
· Agenția Națională a Funcționarilor Publici; 
· ASCENDIS Consulting SRL, în calitate de furnizor, responsabil pentru activitatea de instruire aplicată. 
V. Perioada pentru care vor fi stocate datele cu caracter personal sau, dacă acest lucru nu este posibil, criteriile utilizate pentru a stabili această perioadă: 
Perioada pentru care vor fi stocate și arhivate datele cu caracter personal menționate anterior sunt cele necesare îndeplinirii obligațiilor legale care revin ANFP prin Acordul de finanțare privind implementarea reformelor și/sau investițiilor finanțate prin Planul național de redresare și reziliență nr. 38921/05.04.2022, precum și prin obligațiile ce decurg din legislația aplicabilă gestionării proiectelor cu finanțare externă nerambursabilă. 
Toate datele și informațiile vor fi colectate, prelucrate și stocate/ arhivate de către prestatorul menționat anterior, în conformitate cu prevederile Regulamentului (UE) nr. 2016/679, precum și cu respectarea legislației naționale în materie, în scopul exclusiv al implementării și monitorizării proiectului, precum şi al îndeplinirii prevederilor acordului de finanţare. 
Datele și informațiile colectate de către prestatori vor fi înaintate către ANFP, în vederea îndeplinirii obligațiilor contractuale și legale ale acesteia. 
VI. Agenția Națională a Funcționarilor Publici și furnizorul ASCENDIS Consulting SRL nu intenționează să transfere datele dumneavoastră personale către o țară terță sau o organizație internațională. 
VII. Participanții la webinarii/ cursurile cu prezență fizică au dreptul de a solicita Agenției si / sau ASCENDIS Consulting SRL, în ceea ce îi privește accesul la datele cu caracter personal, rectificarea și portabilitatea datelor cu caracter personal. 
Dreptul la restricționarea, ștergerea sau dreptul de a se opune prelucrării datelor cu caracter personal se va obține pentru acele categorii de date cu caracter personal care sunt prelucrate în temeiul art. 6 alin. (1) lit. a) din RGPD. 
VIII. Atunci când prelucrarea se bazează pe art. 6 alin. (1) lit. a) sau pe art. 9 alin. (2) lit. (a) din RGPD, participanții au dreptul de a retrage consimțământul în orice moment, fără a afecta legalitatea prelucrării efectuate pe baza consimțământului înainte de retragerea acestuia. 
IX. Participanții au dreptul de a depune plângere la Autoritatea Naţională de Supraveghere a Prelucrării Datelor cu Caracter Personal. 
X. În calitate de participanți sunteți obligat să furnizați aceste date cu caracter personal, nerespectarea acestor obligații conducând la imposibilitatea participării dumneavoastră la webinariile/ cursurile cu prezență fizică organizate în cadrul proiectului “Servicii de consultanță în vederea elaborării de studii/analize și proiecte de acte normative și acordarea de suport în vederea implementării jalonului 419 PNRR”. Agenția nu deține și nu utilizează procese decizionale automatizate, incluzând crearea de profiluri în cadrul prezentului proiect așa cum este prevăzut la art. 22 din RGPD. 
În cazul în care Agenția Națională a Funcționarilor Publici și ASCNEDIS Consulting SRL intenționează să prelucreze ulterior datele cu caracter personal într-un alt scop decât cel pentru care acestea au fost colectate, va furniza persoanei vizate, înainte de această prelucrare ulterioară, informații privind scopul secundar respectiv și orice informații suplimentare relevante, cu respectarea art. 12 din RGPD. 
Pentru mai multe detalii privind datele personale ce vor fi solicitate, colectate, stocate/ arhivate în cadrul organizării webinariilor/ cursurilor cu prezență fizică, ne puteți contacta la adresa de e-mail: dpo@anfp.gov.ro. 
Vă mulțumim pentru interesul acordat!

